ગાંધીનગર, 12 જાન્યુઆરી : આજે ગાંધીનગરમાં વાઇબ્રન્ટ ગુજરાત સમિટ 2015ના સમાપન સમારોહમાં ગુજરાતના મુખ્યમંત્રી આનંદીબેન પટેલ વડાપ્રધાન નરેન્દ્ર મોદીના વખાણ કરતા થાકતા ન હતા. તેમણે પોતાની સમાપન સ્પીચમાં નરેન્દ્ર મોદીના કુશળ વહીવટ, દૂરંદેશી અને અધિકારીઓને આપેલી સુપર તાલીમના વખાણ કરતા જણાવ્યું હતું કે મોદીજીના આયોજનને કારણે વાઇબ્રન્ટ ગુજરાત સમિટ 2015નું આયોજન ઓટો પાયલટ મોડ પર થયું હોય તેવું મને લાગ્યું છે.